**คำนำ**

การจัดทำแผนพัฒนาสี่ปี พ.ศ. 2561-2564 ของเทศบาลตำบลออนใต้เป็นการดำเนินการตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 เพิ่มเติม พ.ศ. 2559 ฉบับที่ 2 โดยจัดทำตามขั้นตอนการจัดทำแผนพัฒนาท้องถิ่นของกรมส่งเสริมการปกครองท้องถิ่น เพื่อให้การพัฒนาท้องถิ่นเป็นไปแบบ มีขั้นตอน มีเป้าหมาย ชัดเจนและสอดคล้องกับแผนยุทธศาสตร์ชาติ 20 ปี แผนพัฒนาเศรษฐกิจและสังคมแห่งชาติ ฉบับที่ 12 (2559-2563)แผนพัฒนากลุ่มจังหวัด แผนพัฒนาจังหวัด ยุทธศาสตร์การพัฒนาจังหวัดเชียงใหม่ ( พ.ศ. 2561-2564 ) โดยการนำเอาข้อมูลจากการสำรวจปัญหา / ความต้องการของประชาชนในแผนยุทธศาสตร์การพัฒนา นำมาประมวลผลสรุปเป็นประเด็นนำเสนอต่อที่ประชุมคณะกรรมการพัฒนาท้องถิ่น เพื่อร่วมกันในการพิจารณากำหนดแนวทาง การจัดทำแผนพัฒนาปีพ.ศ. 2561-2564เพื่อให้เกิดประโยชน์สูงสุดต่อการพัฒนาท้องถิ่นสามารถบรรลุตามวัตถุประสงค์ และเป้าหมายอย่างมีประสิทธิภาพ มีทิศทางที่ชัดเจน ลดการซ้ำซ้อนและทำให้สามารถตรวจสอบ ควบคุมการดำเนินงานของเทศบาลให้มีความโปร่งใสและพร้อมที่จะดำเนินการ หากได้รับการจัดสรรงบประมาณ

แผนพัฒนาเทศบาลตำบลออนใต้ ปี พ.ศ. 2561-2564 จะเกิดประโยชน์สูงสุดได้หากดำเนินงานไปตามแนวทางที่กำหนด ตามวัตถุประสงค์ เป้าหมาย กิจกรรมแผนงาน/โครงการที่วางไว้อย่างแท้จริง เพื่อให้ประชาชน สังคม เศรษฐกิจ การเมืองการบริหารได้รับการพัฒนาอย่างสูงสุด บนพื้นฐานของการประหยัด แต่มีประสิทธิภาพและมีประสิทธิผล

งานนโยบายและแผน

สำนักปลัดเทศบาล

เทศบาลตำบลออนใต้

**ภาคผนวก**